Snæfellsbær opnaði samráðsvettvanginn Betri Snæfellsbæ í vetur og óskaði eftir tillögum um framkvæmdir og viðhaldsverkefni frá íbúum sveitarfélagsins . Góð þátttaka reyndist meðal íbúa og þegar upp var staðið höfðu borist 45 fjölbreyttar hugmyndir að betri Snæfellsbæ . Tæknideildin fór yfir innsendar tillögur og óskaði eftir því í kjölfarið að bæjarstjórn Snæfellsbæjar gerði ráð fyrir töluverðum fjármunum til verkefnisins í fjárhagsáætlun þessa árs . Bæjarstjórn samþykkti á fundi sínum þann 5. desember síðastliðinn að veita 18 milljónum til verkefnisins . Eftir vinnu tæknideildar við greiningu og forgangsröðun þeirra hugmynda sem bárust verða að lágmarki tólf þeirra framkvæmdar árið 2020 og gert er ráð fyrir að nýta veitt fjármagn að fullu til framkvæmda á þeim . Aðrar hugmyndir geta þó komið til framkvæmda ef tækifæri gefst til og nýtast í skipulagsvinnu hjá Snæfellsbæ næstu árin . Eftirfarandi hugmyndir verða framkvæmdar : Hundasvæði komið upp við þéttbýliskjarna Afþreying fyrir börn í Rifi bætt Göngustígar við Ólafsbraut í Ólafsvík tengdir saman Lýsing bætt við Klifbraut Handrið sett á brú við Hraðfrystihúsið á Hellissandi Grenndargám komið fyrir í dreifbýli Bekkjum verður fjölgað við göngustíga og áningastaði Verndun fuglalífs á Rifi Keflavíkurgata á Hellissandi verður fegruð og lagfærð Hjólarampur , hönnun svæðis Nú þegar hefur eitt vegglistaverk á Hellissandi verið lýst upp . Hægt er að lesa frekar um fyrirhugaðar framkvæmdir vegna Betri Snæfellsbæjar hér að neðan og í viðhengi efst í frétt . Þar er einnig að finna svör við innsendum hugmyndum íbúa sem koma ekki til framkvæmda að þessu sinni . Eftirfarandi hugmyndir verða framkvæmdar árið 2020 . Hundagerði Allir þéttbýliskjarnar Tæknideild tekur vel í hugmynd um hundagerði og leggur til að útbúin verði hundagerði við alla þéttbýliskjarna í Snæfellsbæ , hvert að lágmarki 600 fermetrar að stærð . Kostnaður felst í vinnu , staurum og girðingaefni , stálhliðum , skiltum , bekkjum og ruslatunnum . Mynd : Skessuhorn / arg Afþreying fyrir börn í Rifi Tæknideild tekur vel í hugmynd um bætta afþreyingu fyrir börn á Rifi og leggur til að farið verði yfir núverandi leikvöll og endurbætur gerðar á honum auk þess sem ærslabelgur verður settur upp á Rifi . Kostnaður felst í nýrri rennibraut , ungbarnarólu , kaupum á ærslabelg og öðrum nauðsynlegum lagfæringum . Tenging göngustíga við Ólafsbraut Tæknideild tekur vel í hugmynd um tengingu göngustíga við Ólafsbraut í Ólafsvík og leggur til að lagður verði göngustígur frá Klifbraut að Ólafsbraut . Um væri að ræða skemmtilega tengingu við fjölfarinn stíg og einnig til að minnka umferð gangandi vegfarenda neðst í Klifbrautinni . Kostnaður felst í jarðvinnu og efni . Tæknideild tekur vel í þá hugmynd að lýsa skuli upp vegglistaverk á Hellissandi og leggur til að listaverkið á gaflinum á íþróttahúsinu á Hellisandi verði lýst upp fyrr en seinna og önnur listaverk í kjölfarið ef vel gengur . Kostnaður felst í ljóskösturum og vinnu við rafmagn . Uppfært : Verkefni hefur þegar komist til framkvæmda . Lýsing bætt við Klifbraut Tæknideild tekur undir ábendingu um bætta lýsingu milli Túnbrekku og Miðbrekku og leggur til að settur verði ljósastaur efst í Klifbraut . Kostnaður felst í kaupum á ljósastaur , jarðvinnu og strenglögn . Handrið á brú við Hraðfrystihúsið á Hellissandi Tæknideild er sammála um nauðsyn þess að auka öryggi á brú bak við hraðfrystihúsið á Hellissandi og leggur til að útbúið verði handrið á brúna sem hentar núverandi ástandi hennar . Meta þarf hvaða lausn er best . Kostnaður felst í vinnu og efni . Grenndargámur í dreifbýli Snæfellsbæjar Tæknideild tekur undir hugmynd um grenndargáma í dreifbýli Snæfellsbæjar og leggur til að lokaðir flokkunargámar verði til að byrja með settir upp á Arnarstapa . Kostnaður felst í kaupum á flokkunarkrá frá Terra og frágangi . Ljósmynd : Terra umhverfisþjónusta Fjölgun bekkja í Snæfellsbæ Alls staðar Tæknideild tekur vel í hugmyndir um fjölgun bekkja í sveitarfélaginu og leggur til að fjölga skuli bekkjum við núverandi áningastaði og gönguleiðir . Kostnaður felst í kaupum á bekkjum , hellum , grindum undir bekki og jarðvinnu . Verndun fuglalífs á Rifi Tæknideild er sammála ábendingu og bendir á að unnið er að lausn varðandi lækkun ökuhraða á Útnesvegi með Vegagerðinni sem hefur umsjón með veginum . Háarif og Hafnargata eru á ábyrgð Snæfellsbæjar og leggur tæknideild til að dregið verði úr ökuhraða með varanlegum hraðatakmarkandi aðgerðum . Kostnaður felst í hraðatakmarkandi aðgerðum , t.d. kaupum á eyjum og þess háttar . Tæknideild tekur vel í þá hugmynd að lagfæra skuli Keflavíkurgötu á Hellissandi og leggur til að lögð verði gangstétt niður Dyngjubúð og svæði utan gangstétta á Keflavíkurgötu verði fegrað og lagfært . Kostnaður felst í að steypa gangstétt , jarðvinnu og öðrum frágangi . Útilíkamsræktartæki / Hreystigarður Tæknideild tekur vel í hugmynd um útilíkamsræktarstöð í Snæfellsbæ og leggur til að farið verði í skoðun og hönnun á slíkum svæðum . Mikilvægt að vanda til verka við staðsetningu tækja . Kostnaður felst í hönnunarvinnu . Ljósmynd : Norwell á Íslandi Hjólarampur Tæknideild tekur vel í hugmynd um að hjólarampi verði komið upp í Snæfellsbæ og leggur til að farið verði í skoðun og hönnun á slíku svæði . Ljóst er að nokkuð er um óhöpp á hjólarömpum og hafa sveitarfélög verið að fjarlægja slíka rampa af skólalóðum . Skoða þyrfti málið vel með öryggi og útfærslur á rampi í huga . Fimmtudaginn 23. janúar n.k. verður stofnfundur Matarklasa Snæfellsness haldinn í Bæringsstofu í Grundarfirði . Hefst fundur kl. 15:00 og stendur til 17:00 . Eins og íbúar Snæfellsness vita vel þá er svæðið ríkt frá náttúrunnar hendi þegar kemur að mat og endurspeglast það í starfsemi á svæðinu – hér eru stöndug sjávarútvegsfyrirtæki , blómlegur landbúnaður og hágæða veitingastaðir sem bjóða upp á mat úr héraði . Þessi áhersla á mat kom einnig sterklega í ljós við gerð svæðisskipulags Snæfellsness og í vinnu við Svæðisgarðinn Snæfellsnes . Það er skýr vilji til að matvælaframleiðsla fari fram í beinum og nánum tengslum við náttúruna og með sjálfbæra nýtingu auðlinda að leiðarljósi . M.a. er lögð áhersla á nýsköpun , að aðgengi að snæfellsku hráefni og matvælum aukist og að þekking á matvælaframleiðslu og menningu og hefðum verði efld . Á sama tíma og markmiðið er að gera Snæfellsnes að áfangastað fyrir sælkera þá er stefnan að auka aðgengi íbúana að snæfellsku hráefni . Nú er komið að því að stofna Matarklasa Snæfellsness . Matarklasinn verður vettvangur fyrir samstarf í kringum þessi markmið og einnig tækifæri fyrir hagsmunaaðila að hittast , deila þekkingu og koma fram með hugmyndir um hvernig hægt er að efla og styrkja matartengda starfsemi á svæðinu . Þannig að ef þú vinnur við frumframleiðslu á mat – hvort sem það er sjávarútvegur eða landbúnaður , rekur veitingastað , mötuneyti eða kaffihús , vinnur við matvælaframleiðslu á einn eða annan hátt , kennslu eða menningatengda starfsemi og / eða hefur mikinn áhuga á þessum málefnum þá endilega komdu á stofnfund matarklasans . Afgreiðslutímar helstu stofnana og þjónusta á vegum sveitarfélagsins tekur að venju breytingum um jól og áramót . Ráðhús Snæfellsbæjar verður lokað á aðfangadag , jóladag og annan í jólum sem og gamlársdag og nýársdag . Sundlaug Snæfellsbæjar verður lokuð á jóladag , annan í jólum og nýársdag . Sundlaugin verður opin sem hér segir : Bókasafn Snæfellsbæjar verður opið mánudaginn 30. desember frá 16:00 – 18:00 . Lokað aðra daga yfir hátíðina . Opnunartími hjá Terra ( Gámaþjónustan ) verður með breyttu sniði yfir hátíðina : Mánudagur 23. desember 15:00 – 18:00 Laugardagur 28. desember 11:00 – 15:00 Mánudagur 30. desember 15:00 – 18:00 Fimmtudagur 2. janúar 15:00 – 18:00 Innritun í skólavistun Tónlistarskóla Snæfellsbæjar fyrir vorönn 2020 stendur nú yfir . Umsóknum skal skila á skrifstofu tónlistarskólans að Hjarðartúni 6 í Ólafsvík . Einnig er hægt að hringja í síma 433 – 9928 eða senda tölvupóst : tonlistarskoli@snb.is Samningur skal gerður við nemendur og forráðamenn um hljóðfæraleigu , þar sem m.a. eru skilmálar um meðferð hljóðfæra . Ath : Hálft nám reiknast sem 60% af fullu gjaldi . Í þeim tilvikum sem systkini yngri en 18 ára stunda nám við skólann skal veittur systkinaafsláttur . Systkinaafsláttur skal nema 25% fyrir annað systkini og 50% fyrir þriðja systkini . Afsláttur reiknast ávallt af ódýrasta náminu . Systkinaafsláttur á eingöngu við um systkini , ekki frændsystkini , þó svo lögheimili og greiðandi sé sá sami . A.T.H. Við innritun hefur forráðamaður skuldbundið sig , að greiða skólagjöld út önnina .